6 rowers ná reeks sakerooftogte vasgetrek | Netwerk24
Deur Warda Meyer 13 Augustus 2020 20:18
'n Gesamentlike operasie tussen die stad se wetstoepassers en die polisie het daartoe gelei dat die verdagtes in die Mowbray-gebied vasgetrek is nadat wetstoepassers 'n wenk opgevolg het oor 'n verdagte wit bakkie wat op bouterreine gesien is.
Mihlali Majikela, Wes-Kaapse polisiewoordvoerder, sê die
ses mans tussen 30 en 40 jaar oud is Dinsdag in verband met 'n sakerooftog Sondag aangekeer.
"Die modus operandi stem ooreen met sowat 20 soortgelyke sake wat verband hou met huisbraak en huisrooftogte wat in Bothasig, Table View, Paarl, Stellenbosch en Brackenfell aangemeld is."
Volgens Wayne Dyason, 'n woordvoerder van die Kaapse metroraad se wetstoepassingsafdeling, is die verdagtes se voertuig, wat 'n gekloonde nommerplaat het, met meer as 20 rooftogte in die stad verbind.
Dyason sê in 'n ondersoek is bevind dat die lisensie-skyfie vervals is.
"Toerusting is ook gevind wat in verskillende sakerooftogte gebruik is, insluitend kabelbinders wat gebruik is om veiligheidswagte vas te bind, koevoete, boutkappers en glimbaadjies."